PMIndiaData/PMIndiaSum huggingface dataset:
প্রধান মন্ত্রীনা হিমাচল প্রদেশতা ফেক্তরীগী খুদোংথীবা থৌদোক্তা লৈখিদ্রবশিংগীদমক অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হিমাচল প্রদেশতা ফেক্তরীগী খুদোংথীবা থৌদোক্তা লৈখিদ্রবশিংগীদমক থমোয় শোক্না অৱাবা ফোংদোকখ্রে। প্রধান মন্ত্রীনা অৱাবা তারবশিংগীদমক্তা প্রধান মন্ত্রীগী নেস্নেল রিলিফ ফন্দ (পি.এম.এন.আর.এফ.)দগী খেতী পুরোনসু লাউথোকখ্রে। প্রধান মন্ত্রীগী ওফিসনা ত্বীৎ তৌখি; “হিমাচল প্রদেশকী উনাগী ফেক্তরী অমদা থোকখিবা খুদোং থিবা থৌদোক অদু অৱাবগী মশক্নি। থৌদোক অসিদা লৈখিদ্রবশিংগী ইমুং-মনুংগী অৱাবদা ঐহাক্না শরুক য়াজরি। মসিগা লোয়ননা ঐহাক্না থৌদোক অসিদা শোক্লবা মীওইশিং অথুবা মতমদা ফগৎলক্নবা থৌনিজরি: পি.এম.” “হিমাচল প্রদেশতা ফেক্তরীগী খুদোংথীবা থৌদোক্তা লৈখিদ্রবা মীওইশিং অদুগী নক্নবা মীওইশিংদা পি.এম.এন.আর.এফ.তগী লুপা লাখ ২ অনি পীরগনি। শোক্লবা মীওইদা লুপা ৫০,০০০ পীরগনি। পি.এম.”
নবরাত্রিদা প্রধান মন্ত্রীনা মীয়ামদা য়াইফ-পাউজেল পীখ্রে

নবরাত্রি থৌরমদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে৷ ত্বীতকী পরিং অমদা, প্রধান মন্ত্রীনা হায়খি; "মীপুম খুদিংদা নবরাত্রিগী য়াইফ-পাউজেল পীরি৷ লাক্কদৌরিবা নুমিৎশিং অসি জগত জননি ইমা নিংজবদা ঐখোয় ইশাশিং অসি কৎথোক্লগনি৷ নবরাত্রিনা মীপুম খুদিংগী পুন্সিদা হেন্না থৌনা লৈবা, অফবা হকশেল অমদি চাওখৎপা পীরসনু৷ https://t.co/f42HyGnUYM নবরাত্রিগী অহানবা নুমিৎনি অমদি ঐখোয়না ইমা শেলপুত্রি খুরুমজরি৷ মঙোন্দা কৎথোকচবা স্তুতি অমা মসিদা লৈরে৷ https://t.co/nzIVQUrWH8"
প্রধান মন্ত্রীনা এয়র মার্সেল পি.ভি আইয়র(থবক্তগী পোথারবা) উনখ্রে

এয়র মার্সেল পি.ভি আইয়র(থবক্তগী পোথারবা) উনবদা প্রধান মন্ত্রী শ্রী নরেন্দ্র মোদীনা অপেনবা ফোঙদোকখ্রে। মহাক্না ইবা লাইরিক্কী কোপী অমশু প্রধান মন্ত্রীদা খুদোল তমখি। প্রধান মন্ত্রীনা ত্বিৎ তৌখি; “ঙসি এয়র মার্সেল পি.ভি আইয়র(থবক্তগী পোথারবা) উনবদা অপেনবা পোকই। পুন্সিগীদমক মহাক্না তৌখিবশিং শিংথানিঙাইনি অমসুং মরম অদুনা মহাক্না হকচাং ফনা লৈনবা থবকশিং থৱায় য়াওনা পাংথোকখি। মহাক্কী লাইরিক্কী কোপী অমা ফংবদা হরাওই।
প্রধানমন্ত্রীনা ইসরো তিমবু মশাগী ১০০ শুবা সেতেলাইত মায় পাক্না থাগৎখিবদা নুঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা ইসরো তিমবু মশাগী ১০০ শুবা সেতেলাইত মায় পাক্না থাগৎখিবদা নুঙাইবা ফোংদোকখ্রে । প্রধানমন্ত্রীনা হায়খি,“ ঙসি পিএসএলভি মায় পাক্না থাগৎখিবা অসিদা ইসরো অমসুং মসিগী সাইন্তিস্তশিংবু ঐহাক্না থাগৎপা ফোংদোকচরি । অনৌবা চহি অসিদা মায় পাকপা অসিনা ঐখোয়গী নাগরিকশিং, লৌমীশিং, ঙামীশিং অসিনচিংবদা স্পেস তেক্নোলোজীদা লৈবাক্কী রেপিদ স্ত্রাইদশিংদা কান্নবা পুরক্লগনি । ইসরোনা ১০০ শুবা সেতেলাইত থাগৎপা অসিনা মসিগী গ্লোরিয়স এচিবমেন্তশিং অমসুং ভারতকী স্পেস প্রোগ্রামগী ব্রাইত ফ্যুচর অনিমক তাক্লি । ভারতনা মায় পাক্লকপগী কান্নবা অসি ঐখোয়গী পার্তনরশিংনশু ফংলি! ঙসি থাগৎখিবা অদুদা পুখিবা সেতেলাইত ৩১ গী মনুংদা ২৮ অমদি অতোপ্পা লৈবাক ৬ কীনি । ”
অয়ুর্বেদ শৌগৎলোই দা. বলাজী তাম্বে লৈখিদবদা প্রধান মন্ত্রীনা অৱাবা ফোংদোকখ্রে

অয়ুর্বেদ প্রেক্তিস্নর অমসুং য়োগ শৌগৎলোই দা. বলাজী তাম্বে লৈখিদবদা প্রধান মন্ত্রী, শ্রী নরেন্দ্র মোদীনা অৱাবা ফোংদোকখ্রে৷ ত্বিত অমদা, প্রধান মন্ত্রীনা অসুম্না ফোংদোকখি, "য়োগ অসি মালেম শিনবা থুংনা মরু ওইনা নহাশিংনা শান্ননবা দা. বলাজী তাম্বেনা হোৎনরম্বা কয়া অদুগীদমক মহাকপু নিংশিংদুনা লৈহৌরগনি৷ মহাক্কী মীনুংশি লৈবা মতৌ অদুগীদমক মহাকপু ময়াম্না পাম্নরিবনি৷ মহাক্না লৈখিদবা অসিনা থমোই নুংঙাইহন্দ্রে৷ মহাক্কী ইমুং-মানুং অমসুং মহাকপু পামজরিবশিংগী অৱাবদা শরুক য়াজরি৷ ওম শান্তি"৷
মন্ত্রীমন্দলনা ভারত অমসুং ইরানগী মরক্তা এগ্রীকলচর অমসুং মরি লৈনবা লমশিংদা তেংবাং পীননবা য়ানা চেরোল অমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং ইরানগী মরক্তা এগ্রীকলচর অমসুং মরি লৈনবা লমশিংদা তেংবাং পীননবা য়ানা চেরোল অমদা অয়াবা পীখ্রে। য়ানা চেরোল অদু ইরানগী রাষ্ট্রপতিগী ভারত খোংচৎ মনুংদা ইং ২০১৮গী ফেব্রুৱারী ১৭তা খুৎয়েক পীনখিবনি। য়ানা চেরোল অসিনা এগ্রীকলচরেল ক্রোপ্স, এগ্রীকলচরেল এক্সতেন্সন, হোর্তিকলচর, মেছিনরী, পোস্ত হার্বেস্ত তেক্নোলোজী প্লান্ত ক্বারেনতাইন মিজর্স, ক্রিদিত অমসুং কোওপরেসনগী লমশিংদা তেংবাং ফংহল্লগনি। মসিনা সোইল কঞ্জার্বেসন অমসুং ৱাতর মেনেজমেন্ত, ইন্তিগ্রেতেদ ন্যুত্রেন্স মেনেজমেন্ত, সীদ তেক্নোলোজী অমসুং এগ্রীকলচরেল মার্কেতিংদশু তেংবাং ফংহল্লগনি। য়ানা চেরোল অসিগী মনুংদা লাইবস্তোক হেঙ্গৎহনবা, দাইরি দিব্লপমেন্ত, এনিমেল হেল্থ অমসুং নাকল অনিমক্না য়ান্নরবা অতোপ্পা লমশিং য়াওরি। তেংবাং পীনবা অসিদা এক্সপার্তশিং, মেতরিয়েল অমসুং ইনফোর্মেশনশিং একচেঞ্জ তৌবা য়াওরি। য়ানা চেরোল অসিগী মখাদা জোইন্ত ৱার্কিং গ্রুপ (জে দবল্যু জি) অমা শেমগনি, মদুনা য়ানা চেরোল অসি মপুং ফাহন্নবা থবক থৌরমশিং মোনিতর তৌগনি। জে দবল্যু জি অসিনা চহি অনি খুদিংগী থংন থংননা ভারত অমসুং ইরান্দা মীফম পাংথোক্কনি। য়ানা চেরোল অসি চহি মঙা চৎনগনি অমসুং পার্তি অমত্তনা লোইশিনবা পামদ্রগদি মশা মথন্তা অতোপ্পা চহি মঙা অমগা শাংদোক্কনি।
কিংদম ওফ মোরোক্কোগী ফোরেন ত্রেদকী স্তেত সেক্রেতরী  ইন চার্জ, শ্রী রাকিয়া ইদ্দরহম্না প্রধান মন্ত্রীগা উনখ্রে

কিংদম ওফ মোরোক্কোগী মিনিস্ত্রী ওফ ইন্দস্ত্রী, ইনবেস্তমেন্ত, ত্রেদ এন্দ দিজিতেল ইকোনোমীদা ফোরেন ত্রেদকী সেক্রেতরী ওফ স্তেত ইন চার্জ, শ্রী রাকিয়া ইদ্দরহম্না প্রধান মন্ত্রী শ্রী নরেন্দ্র মোদীগা ঙসি উনখ্রে। শ্রী রাকিয়া ইদ্দরহম্না মোরোক্কোগী নিংথৌ হিজ মেজেস্তীগী য়াইফ পাওজেল প্রধান মন্ত্রীগী মফমদা লানথোকখি। প্রধান মন্ত্রীনা হিজ মেজেস্তীগা লোয়ননা মমাংদা মহাক্কা উনখিবা অদু নৌহৌনা নিংশিংখি অমসুং হিজ মেজেস্তীগী মফমদা হকচাক ফনা য়াইফনা লৈনবা অমদি মোরোক্কোগী শান্তি অমসুং প্রজাশিংগী চাওখৎপা পুরক্নবা মহাক্কী ওইবা য়াইফ পাওজেল পীখি। হৌখিবা চহীশিংদা লৈবাক অনিগী মরক্তা লেগেল এসিস্তেন্স, সাইবর সেক্যুরিতী অমসুং স্পেসতা তেংবাং পীনবা হেঙ্গৎলক্লিবা অদু শ্রী রাকিয়া ইদ্দরহম্না ফোংদোকখি। প্রধান মন্ত্রীনা লৈবাক অনিগী মরক্তা লৈরিবা পুৱারিগী অচেৎপা মরী অদুদা অপেনবা ফোংদোকখি অমসুং মখা তানা ম্যুচেল ইন্তরেস্তকী লমশিংদা লৈবাক অনিগী মরক্তা তেংবাং পীনবা লোয়ন লোয়ননা গুজরাত রাজ্যগা লোয়ননা মোরোক্কোগী ত্রেদ অমসুং ইনবেস্তমেন্তকী মরী হেঙ্গৎহন্নবা হোৎনরিবা অদু তরাম্না ওকখি।
মন্ত্রীমন্দলনা মধ্য প্রদেশকী গ্বালিয়রদা শোইনাইরবশিংগী স্পোর্ত সেন্তর শাননবা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মধ্য প্রদেশকী গ্বালিয়রদা শোইনাইরবশিংগী স্পের্ত সেন্তর শানবগীদমক পুখৎলকপা ৱাফমদা অয়াবা পীখ্রে। মসি সোসাইতীজ রেজিস্ত্রেসন এক্ত, ১৯৬০কী মখাদা রেজিস্তর তৌগনি। মসিগী মমিং সেন্তর ফোর দিসএবিলিতী স্পোর্ত, গ্বালিয়র কৌগনি। সেন্তর অসি চাউরাক্না লুপা ক্রোর ১৭০.৯৯ চংনা চহি মঙাগী মনুংদা শাগনি। শাফুঃ সেন্তর অসিনা শান্ন–খোৎনবগীদমক্তা হেন্না ফবা ইনফ্রাস্ত্রকচর শেমগৎ–শাগৎতুনা তোঙান তোঙানবা মশান্নদা শোইনাইরশিংগী মতিক হেনগৎহল্লগনি অমসুং মখোয়বু নেস্নেল লোইননা ইন্তর্নেস্নেলগী থাক্তা অথোই–অহেন তান্নবদা হেন্না মতিক চাবা ওইহনগনি। সেন্তর অসি লিংখৎপদগী শোইনাইরবশিংগী পুক্নীংদা খুন্নাইগী মরু ওইবা ইচেলদা তিনবগী ৱাখল্লোল পোকহল্লগনি। ৱারোলঃ সেন্তর অসি য়েংশিন্নবগীদমক গোবর্নিং বোদী অমা লৈগনি, মদুগী মীহুৎ ১২দগী হেল্লোই। মখোয়শিং অদুগী মনুংদা খরনা এক্স–ওফিসিও কেপাসিতী ওইনা থবক তৌগনি। মখোয়গা লোইননা মালেমগী থাক্তা স্পোর্ত ফেদরেসনগী এক্সপর্ত অমসুং পেরা গেম্সকী এক্সপর্তশিংসু মীহুৎ ওইগনি। য়ুম্ফমঃ রাইৎস ওফ পর্সন ৱিদ দিসএবিলিতিজ (আর.পি.দবল্যু.দি.) এক্ত, ২০১৬কী সেক্সন ৩০গী মখাদা সরকারগী স্পোর্তকী থবক–থৌরমদা শোইনাইরবশিংগী মতিক লেপথোক্নবগী ৱারোল পল্লি, মসিদা অতৈ ৱাফমশিংগা লোইননা শান্ন–খোৎনবগীদমক্তা ইনফ্রাস্ত্রকচরগী খুদোংচাবশিংগী ৱারোলসু য়াওরি। শেন-থুম মন্ত্রীনা শেনবা চহি ২০১৪-১৫গী মহাক্কী বজেৎকী ৱারোল পীবদা দিসএবিলিতী স্পোর্ত সেন্তর লিংখৎনবা লাওথোকখি। হৌজিক্কী ওইনা লৈবাক অসিদা শোইনাইরবশিংগী অখন্নবা স্পোর্ত ত্রেনিংগী খুদোংচাবা লৈতে। পুখৎলক্লিবা সেন্তর অসি লিংখৎপনা অৱাৎপা অসি মেনখৎলগনি। সেন্তর অসিদা শোইনাইরবশিংনা অচুম্বা অমদি অখন্নবা ত্রেনিং ফংবা ঙমলগনি।
শ্রী লঙ্কাগী রাস্ত্রপতি মাইথরিপালা সিরিসেনানা প্রধান মন্ত্রী মোদীগা ৱারী শানখ্রে

ঙসি শ্রী লঙ্কাগী রাস্ত্রপতি মাইথরিপালা সিরিসেনানা প্রধান মন্ত্রী মোদীগা তেলিফোনদা ৱারি শানখ্রে। শ্রী লঙ্কাগী রাস্ত্রপতিনা হায়খি, রাস্ত্রপতি অমসুং শ্রী লঙ্কাগী হান্নগী দিফেন্স সেক্রেতরী হাৎনবা লৌতুনবদা ভারতকী খুৎ য়াউই হায়না মীদিয়া খরদা পাউ ফোংনরকখিবা অদু মহাক্না য়াখিদে। মহাক্না হায়খি, পাউ অদু য়ুম্ফম য়াউদবা অরানবা অমনি অমসুং য়ুমথংনরিবা লৈবাক অনিগী মরি অসি শোকহন্নবা অমসুং লুচীংবা অনিগী মরক্তা ভাব তানদবা থোকহন্নবা থওইনা শীনবা মাল্লি। মহাক মশানা মসিগী মতাংদা অথুবদা থবক পায়খৎপগীদমক রাস্ত্রপতিনা প্রধান মন্ত্রীবু থাগৎখি অমসুং হায়রিবা পাউশিং অসি শ্রী লঙ্কা সরকারনা য়াখিদে। মসিগী মতাংদা, মহাক্না ঙসি অয়ুক ভারতকী হায় কম্মিসন্নরগা উনখ্রে। রাস্ত্রপতিনা হায়খি, মহাক্না প্রধান মন্ত্রী অসি শ্রী লঙ্কাগী অশেংবা মরূপ অমনি অমসুং লনাই ওইনা লুনা তিন্নবা মরূপ অমনি। মহাক্না হায়খি, অমনা অমদা কান্নবা পীনরিবা ভারত অমসুং শ্রী লঙ্কা অনিগী মরি অসি মহাক্না লুম্না লৌই অমসুং মরি অসি চেৎশিনহন্নবা প্রধান মন্ত্রীগা থবক তৌমিন্নগনি। অরানবা পাউশিং অদু শেংদোক্নবা রাস্ত্রপতিনা অফবা খোঙথাং লৌখৎলকপদা প্রধান মন্ত্রীনা থাগৎপা ফোঙদোকখি। ভারতকী য়ুম্লোন্নবনা অহানবা হায়বা থৌশিল অদু মহাক্না অমুক হন্না নিংশিংখি অমসুং লৈবাক অনিগী মরক্তা হিরম খুদিংমক্তা মতেং পীননবা মহাক্কী অচেৎপা ফিরেপ লৈ হায়না পনখি।
স্তোকহোমদা লৈবা ইন্দিয়ন কমুনিতীদা প্রধান মন্ত্রীনা ৱা ঙাংখ্রে

স্তোকহোমদা লৈবা ইন্দিয়ন কমুনিতীদা প্রধান মন্ত্রী শ্রী নরেন্দ্র মোদীনা ঙসি ৱা ঙাংখ্রে। স্বীদেনদা মহাকপু তরাম্না ওকপীরিবা অদুগীদমক মহাক্না স্বীদেন সরকার, স্বীদেনগী নিংথৌ, অমসুং থৌরম অদুদা শরুক য়াখিবা স্বীদেনগী প্রধান মন্ত্রী স্তেফেন লোফবেনবু থাগৎপা ফোংদোকখি। ঙসিদি ভারত অসি অচৌবা ত্রান্সফোর্মেসন অমদা চত্থরি হায়না মহাক্না হায়খি। হৌজিক লৈরিবা কেন্দ্র সরকার অসি সবকা সাথ, সবকা বিকাস হায়বা অচৌবা ৱাফম অসিদা খল্লকখিবনি হায়না মহাক্না ফোংদোকখি। হৌখিবা চহি মরি অসিদা সরকার অসিনা দিবেলপ অমসুং ইনক্লুসিব ইন্দিয়া অমগী মায়কৈদা থবক তৌরি হায়না মহাক্না হায়খি। ইং ২০২২ ফাওবদা অনৌবা ভারত অমা শেম্নবা হোৎনবা য়াবা পুম্নমক হোৎনরি হায়না মহাক্না ফোংদোকখি। মালেম অসিনা ভারত্তা থাজবা থম্লি হায়না মহাক্না ফোংদোকখি। মসিগী মনুং চন্না মহাক্না মী কনবা অমসুং খুন্দা লৈতাহনবা, ইন্তর্নেস্নেল সোলর এলাইন্স, অমদি এম তি সি আর, ৱাসেনর এরেঞ্জমেন্ত অমসুং ওষ্ট্রেলিয়া গ্রুপ অসিনচিংবা মরুওইবা রেজিমশিংদা মীহুৎ ওইরিবা অদু পনখি। মালেম অসিনা ভারতকী স্পেস প্রোগ্রাম য়াওনা মসিগী তেক্নোলোজীগী ওইবা মতিক মতৌ অদু মালেম অসিনা খঙলে হায়না মহাক্না ফোংদোকখি। দিজিতেল ইনফ্রাস্ত্রকচরনা মরম ওইরগা মীয়াম অমসুং সরকারগী মরক্তা লৈরিবা এঙ্গেজমেন্তকী ফোর্মেত্তা অহোংবা লাক্লে হায়না প্রধান মন্ত্রীনা ফোংদোকখি। তেক্নোলোজীনা একাউন্তেবিলিতী অমসুং ত্রান্সপরেন্সী পুরক্লে হায়না মহাক্না হায়খি। মসিগা মরি লৈননা মহাক্না হেন্না থুবা মওংদা ফাইল দিস্পোজ তৌবা, ইজ ওফ দোইং বিজিনেস, জি এস তি, দাইরেক্ত বেনেফিৎ ত্রান্সফর অমসুং উজ্জ্বালা য়োজনাগী খুত্থাংদা চাক থোংনবা গ্যাস ফংহনবা অদু পনখি। মুদ্রা স্কিমগী খুত্থাংদা ইন্তর্প্রিনরশিংদা অনৌবা খুদোংচাবশিং ফংহল্লে হায়না প্রধান মন্ত্রীনা হায়খি। হৌজিক ফাওবদা মুদ্রা স্কিমনা কান্নবা ফংহল্লিবশিংগী মনুংদা চাদা ৭৪দি নুপীশিংনি হায়না মহাক্না ফোংদোকখি। অতল ইনোবেসন মিসন, স্কিল ইন্দিয়া অমসুং স্তার্ত অপ ইন্দিয়াগী মরমদসু মহাক্না পনখি। প্রধান মন্ত্রীনা তিল্লিবা মীয়াম অদুদা হায়খি মদুদি মখোয়না ভারতকা লৈনরিবা মরি অসি পুক্নিংগী ওইবা মরি অদু খক্তদা অরেপ্পা থম্লোইদবনি। অনৌবা ভারত অসিনা মখোয়গী মফমদা ইনোবেৎ, ত্রেদ অমসুং ইনভেস্ততা খুদোংচাবা কয়া অমা পীরি হায়না মহাক্না ফোংদোকখি।
পি.এম.না নভেম্বর ১৮দা ফার্মাস্যুতিকেল সেক্তরগী অহানবা গ্লোবেল ইন্নোভেসন সম্মিত হৌদোক্কনি

প্রধান মন্ত্রী শ্রী নরেন্দ্র মোদীনা নভেম্বর ১৮, ২০২১গী নুমিদাং ৱাইরম পুং ৪ তাবা মতমদা ভিদিও কনফরেন্সকী থৌংদা ফার্মাস্যুতিকেল সেক্তরগী অহানবা গ্লোবেল ইন্নোভেসন সম্মিত হৌদোক্কনি। অখন্নবা থৌরাং অসিনা ভারতকী ফার্মাস্যুতিকেল ইন্দস্ত্রীদা লৈরিবা হৌগৎলক্লিবা ইন্নোভেসনগী ইকোসিস্তেম অমা য়োকখৎনবগী মরু ওইবশিং অদু খন্ন-নৈন্নবা অমসুং লালোং য়াথোক্নবা সরকার, ইন্দস্ত্রী, একাদেমিয়া, ইনভেস্তরশিং অমসুং রিসর্চরশিংদগী মরু ওইবা ভারতকী অমসুং মালেমগী স্তেকহোল্দরশিংবু পুনশিন্নবা পান্দম থম্লি। মসিনা য়াম্না চাউবা পোতেন্সিএল লৈরিবা ভারতকী ফার্মা ইন্দস্ত্রীদা লৈরিবা খুদোংচাবশিং অসিসু উৎকনি। নুমিৎ নিনি পাঙথোক্কদবা সম্মিত অসিদা সেসন ১২ লৈগনি অমসুং লৈবাক অসিগী অমদি মালেমগী ৱাঙাংলোয় ৪০ হেনবনা রিগ্যুলেতরী এনভাইর্নমেন্ত, ইন্নোভেসনগী ফন্দিং, ইন্দস্ত্রী অমদি একাদেমিয়া চুংশিন্নবা অমসুং ইন্নোভেসন ইনফ্রাস্ত্রচর য়াওনা হীরম কয়াদা ৱা ঙাংগনি। মসিদা দোমেস্তিক অমসুং গ্লোবেল ফার্মা ইন্দস্ত্রীশিংগী মাংজিল থারিবা মেম্বরশিং, ওফিসিএলশিং, ইনভেস্তরশিং অমসুং মেসাচুসেত্তস ইন্সতিত্যুত ওদ তেক্নোলোজী, জোন হোপকিন্স ইন্সতিত্যুত, আই.আই.এম. অহমদাবাদ অমসুং অতোপ্পা মমিং লৈবা ইন্সতিত্যুতশিংগী রিসর্চরশিংনসু শরুক য়াবা উবা ফংগনি। কেন্দ্রগী মন্ত্রী দা. মনসুখ মন্দাবিয়াসু থৌরম অসিদা শরুক য়াগনি।
এনসিসি রেলীদা প্রধানমন্ত্রীনা ৱা ঙাংবা

প্রধানমন্ত্রী শ্রী নরেন্দ্র মোদীনা ঙসি নই দিল্লীদা এনসিসি রেলীদা ৱা ঙাংখ্রে। মহাক্না হায়খি মদুদি এনসিসিগী নহা ওইরিবা কেদেৎ পুম্নমক্না মফম অসিদা মখোয় মশাগী মতিক অমসুং শক্তাক্কা লোইননা পুল্লরি। মহাক্না হায়খি মদুদি থা অমদগী হেনবা মতমগী মনুংদগী মখোয় অমগা অমগা খঙন-চান্নবা হেল্লক্লি অমসুং অমনা অমদগী ময়াম অমা তমজনবগী তাঞ্জা ফংলি। শ্রী মোদীনা হায়খি মদুদি এনসিসি কেম্পনা নহারোল খুদিংমক্তা ভারতকী তোঙান তোঙানবা নাৎশিং তম্ননবা তাঞ্জা পীরি। কেম্পশিং অদুদগী নহা খুদিংমক্না লৈবাক অসিগীদমক্তা করিগুম্বা খরা তৌজনবা ইথিল ফংলি। প্রধানমন্ত্রীনা হায়খি মদুদি এনসিসি কেম্পশিংগী থোংদগী কেদেৎশিংনা তম্বা ফংজরিবা স্প্রিৎশিং অদু মখোয়গী পুন্সিদা মতম পুম্নমক্তা লেংদনা লৈগনি। মহাক্না হায়খি মদুদি নেস্নেল কেদেৎ কোর অসি শুপ্নগী য়ুনিফোর্ম নত্রগা য়ুনিফোর্মিতীগীদমক্তা নত্তে মসি অপুনবা অদুগীদমক্তনি। এনসিসিগী থোংদা ঐখোয়না মিশন মোদতা থবক তৌগদবা অমসুং অতোপ্পবু পুক্নীং থৌগৎকদবা তীম অমা শেম্লি। প্রধানমন্ত্রীনা হায়খি মদুদি এনসিসিনা মতিক মঙাল নাইরবা চহি হুমফুতরা মপুং ফাখ্রে অমসুং মসিনা মীওই কয়াদা মিশনগী মরমদা ৱাখল তাহনখ্রে। প্রধানমন্ত্রীনা হায়খি মদুদি ঙসি ঐখোয় এনসিসিগী মাই পাকপগী কুম্মৈ পাংথোক্লি, অদুবু ঐখোয়না মসি খনবসু মথৌ তাই মদুদি লাক্কদৌরিবা চহিশিং অসিদা এনসিসিগী এক্সপিরিএন্স অসি হেন্না করম্না মতিক লৈহনগনি। মহাক্না পুম্নমক্কী মফমদা মথংগী চহি মঙাগী থবক-থৌরম শিন্দোকপগী মতাংদা খন্ননবা ফোংদোকখি। শ্রী নরেন্দ্র মোদীনা হায়খি মদুদি ভারতকী নহাশিংনা শেঞ্জা-থুমজা য়ানীংদ্রে। মহাক্না হায়খি মদুদি শেঞ্জা-থুমজা অমসুং অরোনবা লন-থুমগী মায়োক্তা লাল অসি হৌখিগনি। প্রধানমন্ত্রীনা হায়খি মদুদি লাল অসি ভারতকী নহারোলশিংগী তুংলমচৎকীদমক্তনি। প্রধানমন্ত্রীনা এনসিসি কেদেৎশিংদা ভীম এপকী থোংদা দিজিতেল ত্রান্সেক্সন তৌবা য়োকখৎনবা অমসুং অতোপ্পবুসু পুক্নীং থৌগৎনবগীদমক ফোংদোকখি। মহাক্না হায়খি মদুদি ভারতকী নহারোলশিংনা করিগুম্বা অমা অমুকপু লেপখ্রবদি পুম্নমক ওইথোকহনবা ঙম্মি। প্রধানমন্ত্রীনা হায়খি মদুদি অহানবদা মীয়াম্না খন্নরম্মি মদুদি ইনাক খুনবা অমসুং খুৎকন-পাঙ্গনবশিংগী মায়োক্তা করিসু তৌবা ঙমলোই, অদুবু ঙসিদি মদু হোংখ্রে। মাক্না হায়খি মদুদি মুখ্য মন্ত্রী ওইরম্বা মীশক ফাওবা ঙসিদি শেঞ্জা-থুমজা তৌরুবগীদমক জেলদা লৈরে। আধারগী মরমদা ঙাংলদুনা মহাক্না হায়খি মদুদি মসিনা ভারতকী চাওখৎ থৌরাংদা থৌদাং য়ারি। শ্রী মোদীনা হায়খি মদুদি অহানবদা পোৎলমশিং অরানবা মীওইশিংগী খুত্তা তারম্মি, হৌজিক আধারনা মরম ওইদুনা মথৌ তারিবা কান্নবা ফংলিবশিংদা য়ৌহল্লে।
পি.এম.বু ভুতানগী খ্বাইদগী থাক ৱাংবা সিভিলিয়ন মনা পীদুনা ইকায় খুম্নখ্রে

ভুতানগী নিংথৌ, হিস মেজেস্তী জিগমে খেসর নামগ্যেল ৱাংচুক্না মখোয়গী সিভিলিয়ন্দা পীবা খ্বাইদগী থাক ৱাংবা মনা, ওর্দর ওফ দি দ্রক গ্যালপোবু প্রধান মন্ত্রী, শ্রী নরেন্দ্র মোদীগী মফমদা লৈবাক্কী নেস্নেল দে নুমিত্তা পীখ্রে। শ্রী মোদীনা মসিগীদমক্তা নুংঙাইবা ফোংদোক্লদুনা অসিগুম্বা ইকায় খুম্নবগী থৌওং অসিগীদমক্তা ভুতানগী নিংথৌ, হিস মেজেস্তীগী মফমদা তৌবীমল খঙবা উৎখ্রে। ভুতানগী পি.এম.গী ত্বীতকী পাউখুম ওইনা, প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “ল্যোনচেন @PMBhutanবু থাগৎচরি! মসিগী নুংশিরবা থৌওং অসিনা ঐহাকপু তসেংনা নুংঙাইহল্লি অমসুং ঐহাক্না ভুতানগী নিংথৌ, হিস মেজেস্তীগী মফমদা থৌবীমল খঙবা উৎচরি। ঐহাক্কী ভুতানগী ইচিল-ইনাওশিংগী মাইকৈদগী অসুক য়াম্না নুংশিবগী মতৌ ফংজবা অসি ঐহাক্কী লাইবক ফবনি, অমসুং ঐহাক্না তাঞ্জ অসি লৌদুনা ঐহাক্না মখোয়গী মফমদা ভুতানগী নেস্নেল দেগী নুমিৎ অসিদা য়াইফ পাউজেল পীজরি। ঐহাক্না ভুতানগী সস্তেনেবল দিভেলপমেন্তকী তোপ-তোপ্পা মোদেল অমসুং মরু ফংনা লুবা স্পিরিচুএল ওইবা পুন্সি মহিংবু খোইদাজৈ। থংন-থংনবা দ্রক গ্যাল্পোশিং- নিংথৌ, মেজেস্তীশিংনা নিংথৌ লৈবাক অসিদা তোপ-তোপ্পা শক্তা অমা পীরি অমসুং ঐখোয়গী লৈবাক্কা লৈনরিবা মরুপ-মপাংগী অখন্নবা মরীবু ঙাক-শেন্দুনা থমদুনা লাক্লি। ভারতনা ভুতানবু মহাক্কী খ্বাইদগী নকপা মরুপ অমসুং য়ুম্লোন্নবা লৈবাক্কী হায়না মতম পুম্বদা খনগনি অমসুং ঐখোয়না ভুতানগী চাউখৎ-থৌরাংগী খোঙচত্তা পাংবা য়াবা হীরম খুদিংগী মতেং পাংগনি”।
সিঙ্গাপুরগী সেনিয়র মিনিস্তর অমসুং সোসিএল পোলিসীশিংগী কোওর্দিনেতিং মিনিস্তর শ্রী থরমন শানমুগরাত্নমনা প্রধান মন্ত্রীগা উনখ্রে

সিঙ্গাপুরগী সেনিয়র মিনিস্তর অমসুং সোসিএল পোলিসীশিংগী কোওর্দিনেতিং মিনিস্তর শ্রী থরমন শানমুগরাত্নমনা ঙসি প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা শ্রী শানমুগরাত্নমবু ভারত্তা তরাম্না ওকখি অমসুং শ্রী শানমুগরাত্নম অমসুং মহাক্কী খুত্থাংদা সিঙ্গাপুরগী প্রধান মন্ত্রী শ্রী লী সিয়েন লুংবু অনৌবা চহীগী য়াইফ পাউজেল পীখি। প্রধান মন্ত্রী অমসুং শ্রী শানমুগরাত্নমনা নাকল অনিগী ওইবা মরীশিংদা লেপ্পা লৈতনা খুমাং চাউশিল্লিবা অসিদা অপেনবা ফোংদোকখি। মখোয়না ইনফ্রাস্ত্রকচর, স্কিলস, ইন্দিয়া-সিঙ্গাপুর কমপ্রেহেন্সিব ইকোনোমিক কোওপরেসন এগ্রীমেন্ত (সি.ই.সি.এ.) অমসুং দিজিতেল ইকোনোমী য়াওনা ইকোনোমিক কোওপরেসনগী মওং মতৌশিংদা ম্যুচেল ইন্তরেস্তকী হিরম কয়াদা খন্ন-নৈনখি। শ্রী শানমুগরাত্নমনা ভারতকী সোসিএল ত্রান্সফোর্মেসন অমসুং দিজিতেল ইকোনোমীবু পুক্নিং থৌগৎপগীদমক প্রধান মন্ত্রী শ্রী নরেন্দ্র মোদীগী লীদরশিপপু থাগৎপা ফোংদোকখি। প্রধান মন্ত্রীনা ইনফ্রাস্ত্রকচর, তুরিজম, দিজিতেল পেমেন্ত সিস্তেমশিং, ইনোভেসন অমসুং গোবর্নান্সকী লমশিংদা ভারত অমসুং সিঙ্গাপুরগী মরক্তা মখা তানা তেংবাং পীনবা হেঙ্গৎহন্নিংবগী অপাম্বসু ফোংদোকখি।
প্রধান মন্ত্রীনা এম্স বিলাস্পুরদা চৎখ্রে

প্রধান মন্ত্রী, শ্রী নরেন্দ্র মোদীনা ঙসি এম্স বিলাস্পুরদা চৎখ্রে। প্রধান মন্ত্রীনা ঙসি হোস্পপিতাল বিলদিংগী সি.-ব্লোক্তা য়ৌরকখি। মদুদগী মহাক্না এম্স বিলাস্পুর কেম্পসকী ৩দি. মোদেল য়েংখি অমসুং ইন্সতিত্যুসন শঙ্গাবগী রিব্বন ককপগী থৌরম মখা তাখি। প্রধান মন্ত্রীনা হোস্পিতাল অসিগী সি.তি. স্কেন সেন্তর অমসুং ইমর্জেন্সী অমসুং ত্রাউমা সেন্তরদা চৎখি। লৈবাক শিনবা থুংবগী হেল্থ সর্ভিসশিং মপাঙ্গল হেন্না লৈহন্নবা প্রধান মন্ত্রীনা য়েংলিবা মিৎয়েং অমসুং খোঙফম চেৎলিববু ঙসি লৈবাক মীয়ামদা এম্স বিলাস্পুর খুৎশিন্নবা অমুক্কা হন্না মমি তারি। হোস্পিতাল অসিগী উরেপ উয়ুংসু প্রধান মন্ত্রীনা ওক্তোবর ২০১৭তা তমখিবনি অমসুং সেন্ত্রেল সেক্তর স্কিম, প্রধান মন্ত্রী স্বস্থ্য সুরক্ষা য়োজনাগী মখাদা শাবনি। লুপা করোর ১৪৭০ চঙনা শারিবা এম্স বিলাস্পুর অসি স্তেত-ওফ-দি-আর্ত হোস্পিতাল অমনি অমসুং মসিদা স্পিসিএলিতী অমসুং সুপর স্পিসিএলিতী দিপার্তমেন্ত মথং শিৎনা ১৮ অমসুং ১৭, মোদ্যুলার ওপরেসন থিএতর ১৮ অমসুং ফমুং ৭৫০গা লোয়ননা আই.সি.য়ু. ফমুং ৬৪ লৈগনি। একর ২৪৭ হেনবগী লমদা শন্দোক্লিবা হোস্পিতাল অসিদা পুং ২৪গী ইমর্জেন্সী অমসুং দাইলাইসীসকী খুদোংচাবা, অলত্রাসোনোগ্রাফী, সি.তি. স্কেন, এম.আর.আই.নচিংবা মতমগা চুনবা দাইগ্নোস্তিক মছিনগা লোয়ননা অমিত ফার্মাসী অমসুং জন ঔশধী কেন্দ্র, ফমুং ৩০গী আয়ুশ ব্লোকসু লৈগনি। হোস্পিতাল অসিনা হিমাচল প্রদেশকী ত্রাইবেল তাবা অমসুং য়ৌশিনবদা লুবা মফমশিংগীদমক্তা হকশেলগী সেবাশিং ফংহন্নবা সেন্তর ফোর দিজিতেল হেল্থ অমসু শেমখ্রে। মসিদা নত্তনা, কাজা, সালুনি অমসুং কিলোংগুম্বা মনুং হঞ্জিনবা অমদি য়ৌবদা ৱাবা ত্রাইবেল তাবা অমসুং হিমালয়গী লমদমগুম্বদা হেল্থ কয়াগী খুত্থাংদা হোস্পিতাল অসিনা স্পিসিএল হেল্থ সর্ভিস কয়াসু ফংহনগনি। হোস্পিতাল অসিনা এম.বি.বি.এস. কোর্সতা মহৈরোই ১০০ অমসুং নর্সিং কোর্স্তা মহৈরোই ৬০বু চহি খুদিংগী লৌগনি। প্রধান মন্ত্রীবু ঙসি হিমাচল প্রদেশকী মুখ্য মন্ত্রী, শ্রী জয় রাম থাকুর, রাজ্যপাল, শ্রী রাজেন্দ্র বিশ্বানাথ অর্লেকার, কেন্দ্রগী মন্ত্রী, শ্রী অনুরাগ থাকুর অমসুং এম.পি. অমসুং বি.জে.পি.গী নেস্নেল প্রসিদেন্ত ওইরিবা শ্রী জগৎ প্রকাশ নদ্দানা লোয়নখি।
লায়রবশিংগী চাউখৎ-থৌরাং হায়বা অসিদা ঐখোয়না খ্বাইদগী মরু ওইবা মীৎয়েং চংলি: প্রধান মন্ত্রী

প্রধান মন্ত্রী, শ্রী নরেন্দ্র মোদীনা লায়রবশিংগী চাউখৎ-থৌরাং হায়বা অসিনা ঐখোয়না খ্বাইদগী মরু ওইবা মীৎয়েং চংলি হায়না ফোঙদোকখ্রে। ঐখোয়না কোরোনাগী লাইচৎ মনুংদসু মসিগী ফিরেপ অসি হোংখিদে। শ্রী মোদীনা মখা তারদুনা হায়খি পি.এম. গরীব কল্যান অন্ন য়োজনানা ঐখোয়গী প্রজাশিংদা অৱাবা খুদিংমক্তা সরকারনা মখোয়গীদমক লেপ্পী হায়না থাজবা পীখি। প্রধান মন্ত্রীনা অসুম্না ত্বিত তৌখি; “লায়রবশিংগী চাউখৎ-থৌরাং হায়বা অসিদা ঐখোয়না খ্বাইদগী মরু ওইবা মীৎয়েং চংলি। ঐখোয়না কোরোনাগী লাইচৎ মনুংদসু মসিগী ফিরেপ অসি হোংখিদে। প্রধান মন্ত্রী গরীব কল্যান অন্ন য়োজনানা ঐখোয়গী প্রজাশিংদা অৱাবা খুদিংমক্তা সরকারনা মখোয়গীদমক লেপ্পী হায়না থাজবা পীখি।”
মহাক্কী পুন্যা তিথিদা প্রধান মন্ত্রীনা সরদার পতেল নিংশিংলি

মহাক্কী পুন্যা তিথিদা প্রধান মন্ত্রী নরেন্দ্র মোদীনা সারদার পতেল নিংশিংলি । “য়োৎকী মী সরদার পতেলগী মহাক্কী পুন্যা তিথিদা ঐগী ইকায়খুম্নবা অদু উৎচরি । মহাক্কী পুন্যা অতিথিদা অথোইবা সরদার পতেল নিংশিংলি । ভারতকী অপুনবা শক্তম শাগৎনবা মহাক্কী ৱাখলশিং, থবক অমসুং কন্না হোৎনখিবশিং অদু ভারতকী মীরোল কয়াদা ইথিল পীরি “ হায়না প্রধান মন্ত্রীনা হায়খি ।
প্রধান মন্ত্রী ওগস্ত ১১, ২০১৮দা মুম্বৈদা চৎকনি

প্রধান মন্ত্রী শ্রী নরেন্দ্র মোদী ওগস্ত ১১, ২০১৮দা মুম্বৈদা চৎকনি। মহাক্না ইন্দিয়ন ইন্সতিত্যুৎ ওফ তেক্নোলোজী, বোম্বেগী ৫৬শুবা চহিগী কনভোকেসন্দা ৱা ঙাংগনি। কনভোকেসনগী মতুংদা প্রধান মন্ত্রীনা আই.আই.তি., বোম্বেদা ইনর্জী সাইন্স অমসুং ইঞ্জিনীয়রিং বিভাগ অমসুং ইনভাইরনমেন্তেল সাইন্স অমসুং ইঞ্জিনীয়রিং সেন্তরগী অনৌবা শঙলেনশিং শঙ্গাগনি।
সোফবেঙ্ক কোর্পোরেসনগী বোর্দ দিরেক্তর অমসুং ফাউন্দর শ্রী মাসায়োশি সনগা লোয়ননা পাঙথোকপা প্রধান মন্ত্রীগী মীফম

প্রধান মন্ত্রী, শ্রী নরেন্দ্র মোদীনা মে ২৩, ২০২২দা তোকিওদা সোফবেঙ্ক কোর্পোরেসনগী বোর্দ দিরেক্তর অমসুং ফাউন্দর শ্রী মাসায়োশি সনগা উনখ্রে। প্রধান মন্ত্রীনা ভারতকী স্তার্ত-অপ সেক্তরদা সোফবেঙ্কনা লৌরিবা থৌদাং অসিগীদমক থাগৎপা ফোঙদোকখি। মখোয়না ভারত্তা লৈরিবা তেক্নোলোজী, ইনর্জী অমসুং ফাইনান্স অসিগুম্বা মরু ওইবা লমশিংদা তুংদা সোফবেঙ্কনা শরুক য়ানবগী মতাংদা খন্নখি। মখোয়না ভারত্তা ইজ ওফ দুইং বিজিনেস লৈহন্নবা পাইখৎলিবা রিফোর্ম কয়াগী মতাংদা খন্নখি। ভারত্তা মাগী ইনভেস্তমেন্ত হেনগৎহন্নবা সোফবেঙ্কতা অখন্নবা প্রপোজেলশিং পীশিনখি।
জাপানগী তোকিওদা মেক ইন ইন্দিয়া সেমিনারদা প্রধান মন্ত্রীনা ৱা ঙাংখ্রে

ঙসি জাপানগী তোকিওদা প্রধান মন্ত্রী নরেন্দ্র মোদীনা ‘মেক ইন ইন্দিয়া : ইন্দিয়া-জাপান পার্তনরসিপ ইন অফ্রিকা এন্দ দিজিতেল পার্তনরসিপ’ সেমিনারদা ৱা ঙাংখ্রে । ললোন-ইতিক লাইহন্নবা অমসুং মীয়াম হিংবদা নুংঙাইনবা কেন্দ্র সরকারনা করম্না মীৎয়েং থম্লিবগে হায়বা প্রধান মন্ত্রীনা ফোঙদোকখি । ভারত্তা মশিং য়াম্লবা জাপানগী কম্পেনি কয়া লৈবা অসিদা মহাক্না হরাওবা ফোংদোকখি । ভারত্তা মরুওইবা উদ্যোগক্কী প্রোজেক কয়াদা জাপান আসি মরুপ অমা ওইরি হায়না পনখি । হৌখিবা চহি মরি অসিদা ভারতকী শেন-থুমগী মপাঙ্গল কনখৎলক্লিবা অসিগী মতাংদা প্রধান মন্ত্রীনা শন্দোক্না তাকখি । মহাক্না হায়খি, ঙসি ভারত য়াম্না য়াংনা চাউখৎলক্লিবা মরুওইবা ইকনোমী অমা ওইরে । ইনফোরমেল ইকনোমীদগী ফোরমেল ইকনোমীদা লাকপা, দিজিতেল ত্রান্সসেক্সন অমসুং জি এস তি য়াউনা ভারতকী ইকনোমীদা অচৌবা অওনবা লাক্লিবশিং অসিগী মতাংদা মহাক্না পনখি । প্রধান মন্ত্রীনা হায়খি, ভারতকী ইকনোমী অসি ফগৎলক্লি, মিদ্দল ক্লাস মশিং হেনগৎলক্লি অমসুং নহা ওইরিবা মীওই কয়া অসিনা জাপানগী শেন থাদবশিংদা অনৌবা খুদোংচাবা কয়া পীরি । মসিগী মতাংদা মহাক্না লো কোস্ত মেনুফেকচরিং, আই তি উদ্যোগক, ইলেকত্রিসিতি, মোবিলিতি অমসুং অতোপ্পা কয়া পনখি । ভারত অমসুং জাপানগী মরক্তা লৈরিবা মান্নবা ভেলুশিং প্রধান মন্ত্রীনা থমখী । মহাক্না হায়খি, ইন্দো-পেসিফিক, খা-এসিয়া অমসুং অফ্রিকা য়াউনা মালেমগী মফম কয়াদা চাউখৎ-থৌরাংগী লমদা মরুপ-মপাং ওইনবা লৈবাক অনি অসিনা হোৎনরি ।
মন্ত্রীমন্দলনা স্কিল দিবেলপমেন্ত অমসুং ভোকেস্নেল এদজুকেসন এন্দ ত্রেনিংগী লমদা পুন্না থবক তৌমিন্ননবা গ্রেত ব্রিতেন অমসুং নোর্দন আয়রলেন্দগী য়ুনাইতেদ কিংদমগা লোয়ননা এমওয়ু অমা খুৎয়েক পীন্নবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা স্কিল দিবেলপমেন্ত অমসুং ভোকেস্নেল এদজুকেসন এন্দ ত্রেনিংগী লমদা পুন্না থবক তৌমিন্ননবা গ্রেত ব্রিতেন অমসুং নোর্দন আয়রলেন্দগী য়ুনাইতেদ কিংদমগা লোয়ননা মেমোরেন্দম ওফ অন্দর্সতেন্দিং (এমওয়ু) অমা খুৎয়েক পীন্নবা য়াখ্রে । এমওয়ু অসিনা লৈবাক অনিগী মরক্তা ভোকেস্নেল এদজুকেসন এন্দ ত্রেনিং অমসুং স্কিল দিবেলপমেন্তকী লমদা অচেৎপা বাইলেতরেল কোওপরেসনগীদমক লম্বী য়াৎলগনি । মপান লৈবাকশিংগা পুন্না চৎমিন্নবনা ইন্দিয়া স্কিল ইকো-সিস্তেম মপাঙ্গল কনখৎহনবদা মতেং ওইরগনি মদুনা মরম ওইরগা স্কিল লৈরবা নহাশিংদা হেন্না ফবা থবক ফংহল্লগনি । এমওয়ু অসিনা ভারত অমসুং য়ুনাইতেদ কিংদমগী ইন্দস্ত্রী অমসুং ত্রেনিং ইনস্তিত্যুতশিংগী মরক্তা অনৌবা পার্তনরশিপকীদমক ফ্রেমৱার্ক শেম্লগনি । য়ুমফম: স্কিল দিবেলপমেন্ত অসি ভারত অমসুং য়ুনাইতেদ কিংদমগীদমক্তা নেস্নেল প্রায়োরিতী অমনি অমসুং বাইলেতরেল পার্তনরশিপকী মরুওইবা শরুক অমনি । ইং ২০১৬কী নবেম্বর থাদা প্রধানমন্ত্রী অনিমক্না কোলাবোরেসনগীদমক প্রায়োরিতী এরিয়া অমা ওইনা স্কিল দিবেলপমেন্ত অমসুং এন্তরপ্রিনরশিপ্তা খুৎয়েক পিন্নখি ।
হরিয়ানাগী গুরুগ্রামদা ইন্দিয়ান দিফেন্স য়ুনিবর্সিতীগী লমগা নক্ননা বস বে শেমগৎপা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হরিয়ানাগী গুরুগ্রামদা দিফেন্স য়ুনিবর্সিতীগী লমগা নক্ননা বস বে শেমগৎনবা এনঐছএআইগী মর্লা ৩গী লম্বু দি–নোতিফিকেসনগী অয়াবা পীখ্রে । মন্ত্রীমন্দলনা মর্লা অহুমগী লম দি–নোতিফিকেসন তৌখিবগী শেনফম ১,৮২,৭১৯ অদু হরিয়ানা সরকারনা ঙাক–শেল মন্ত্রালয়দা হন্দোকখিবদশু অয়াবা পীখ্রে । শেনফম অসি ২০১১দা হরিয়ানা সরকারদা পীখিবনি । য়ুমফম: ইন্দিয়ান দিফেন্স য়ুনিবর্সিতী অসি হরিয়ানাগী গুরুগ্রাম জিলাগী বিনোলা অমসুং বিলাসপুরদা শমগৎ শাগৎলি । মসি দিল্লি-জরপুর হাইৱেদা জয়পুরগী মায়কৈরোমদা নেস্নেল সেক্যুরিতী গার্দকী ঐছ ক্যুদগী কিলোমীতর ১১ লাপননা লৈগনি । য়ুনিবর্সিতী অসিনা নেস্নেল সেক্যুরিতী স্তদিজ, দিফেন্স মেনেজমেন্ত অমসুং দিফেন্স তেক্নোলোজীদা অৱাংবা থাক্কী মহৈ ফংহল্লগনি । মসিনা আর্মদ সর্বিস অহুম অদু খক্তদা নত্তনা পেরা মিলিতরি ফোর্সশিং, ইন্তিলিজেন্স সর্বিসশিং, দিপ্লোমেতশিং, একাদেমিসিয়ানশিং, স্ত্রেতেজিক প্লানরশিং, য়ুনিবর্সিতীগী মহৈরোইশিং অমসুং মরুপ ওইবা মপান লৈবাকশিংগী ওফিসারশিংদা কো-ওর্দিনেসন অমসুং ইন্তরেক্সন প্রমোত তৌরগনি । এনঐছএআইগী মর্লা অহুমগী লম অসি এমওদি অমসুং এনঐছএআই অনিমক্না পুন্না মপু ওইদুনা লাকপনি । মীয়ামগী কান্ননবা ৱাখল্লোনদা ইন্দিয়ান দিফেন্স য়ুনিবর্সিতীনা দিল্লি-জয়পুর হাইৱেদা চিল্লিবা অদু হন্থহন্নবা নেস্নেল হাইৱে-৮গা লোয়ননা বস-বে শেমগৎনবা ৱাফম থমখি । মফম অদুদা লৈরিবা মীওইশিং অদুগী মথক্তা ইন্দিয়ান দিফেন্স য়িনিবর্সিতীগী ওজা অমদি মহৈরোইশিং অমসুং নন-তিচিং স্তাফশিং অমসুং মখোয়গী ইমুং মনুংগী চাওরাক্না মীওই ১২০০০ দগী ১৫০০০ ফাওবনা বস সর্বিসকী কানবা ফংলগনি ।